text: Salt i Vejle-Koldings sår
  16 maj 2013 kl. 18.59
  Lyngby gned salt i såret, da Vejle Boldklub Kolding torsdag aften definitivt mistede chancen for at rykke op i superligaen. Dermed ligger det også fast
  
  at alle klubbens funktionærer er sagt op fra udgangen af maj.
  Lyngby vandt med hele 4-0 i en kamp, som Vejle-holdet absolut skulle vinde.
  Vejle Boldklub Kolding har forberedt sig på, at oprykningen skulle glippe. Derfor blev klubbens 18 funktionærer - fra direktør til materielforvalter - sagt op til udgangen af maj.
  Hvis klubben var rykket op, ville de 18 kunne se frem til nyt arbejde. Nu skal bestyrelsen se på, hvad der er råd til...
  
  Vestsjælland op
  Ny klub i superligaen bliver i stedet FC Vestsjælland, som med 0-0 hjemme mod Hobro sikrede sig det sidste point.
  FC Vestsjælland følges op i Superligaen sammen med Viborg FF, der allerede var klar inden torsdagens kampe. Der resterer fortsat en runde i den næstbedste række.
  